Stay with Me

"Stay with Me" (בעברית: הישארי איתי) הוא שיר של הזמר האנגלי סם סמית' מתוך אלבום הבכורה שלו, In The Lonely Hour. השיר פורסם בארצות הברית ב-14 באפריל 2014 ובבריטניה ב־18 במאי 2014. את השיר כתבו סמית', ג'יימס נאפייר, ויליאם פיליפס, כאשר טום פטי וג'ף לין זכו בהמשך להצטרף לרשימת כותבי השיר בעקבות הדמיון המלודי של השיר לסינגל המפורסם I Won't Back Down של פטי.

השיר הפך לסינגל המצליח ביותר של סמית' עד עתה, והגיע למקום הראשון במצעד הסינגלים הבריטי (והפך לשיר השלישי שלו שכבש את ראש המצעד, והשני בתור כאמן מוביל), וכן במצעדים בקנדה ובניו זילנד, והגיע למקום השני במצעד הבילבורד הוט 100 של ארצות הברית. בנוסף, התמקם השיר בעשרת המקומות הראשונים במצעדים של מעל ל-12 מדינות שונות ברחבי העולם. גרסתו של Darkchild לשיר זכתה בשני פרסי גראמי עבור הקלטת השנה ושיר השנה, במסגרת אירועי טקס פרסי גראמי ה-57.

 רקע 
בריאיון ל-NME אמר סמית' כי הוא כתב את השיר באולפן באולד סטריט עם ג'יימס נאפייר וויליאם פיליפס. פיליפס החל לנגן עם שלושה אקורדים בפסנתר, ונפייר יצר במהירות דפוס תופים, ולדברי סם סמית', "השיר פשוט זרם מאיתנו באופן כל כך טבעי", והוסיף כי השיר נכתב תוך 30 עד 40 דקות. לאחר שסיים את השיר, הוא החל לחבר את קולו לשיר בצורות והרמוניות שונות, ובמקומות שונים באולפן. התוצאה נשמעה כמו מקהלת גוספל, אך השיר כולו בוצע על ידי סמית' וכך גם כל הקולות הנשמעים בו, וצורה זו נשארה גם בפרסום השיר המוכן.

ב-25 במרץ 2014, הושמע השיר לראשונה בתוכניתו של זאין לאו ב-BBC ברדיו 1, בשעה 19:30 אחר הצהריים. ב-29 במרץ הוא ביצע את השיר בשידור חי בסאטרדיי נייט לייב בארצות הברית, וב-16 במאי הוא ביצע את השיר בתוכנית "המופע של גרהם נורטון". ביוני הוא חזר לארצות הברית במסגרת סיבוב ההופעות בו ביצע את השיר בבוקר טוב אמריקה, בתיאטרון אפולו שבניו יורק עם מרי ג'יי בלייג', ודייוויד לטרמן.

 קליפ 
הווידאו קליפ שליווה את יציאת השיר פורסם לראשונה ביוטיוב ב-27 במרץ 2014 באורך כולל של שלוש דקות ועשרים ותשע שניות. בסרטון נראה סמית יוצא מביתו והולך ברחוב בעיירת דה בובאר, לונדון, יושב בחדר ומבצע את השיר בכנסייה עם מקהלה. הקליפ ביים על ידי ג'יימי ת'רבס. השיר היה מועמד לקטגוריית הווידאו קליפ הטוב ביותר לצפייה לאמן בטקס פרסי הווידאו קליפים של MTV.

 שימוש במדיה 
השיר הושמע בתוכניות הטלוויזיה פילגשות, מדריך חברות לגירושין, חינוך רע ומינדי.

מרלון ויינס ביצע ליפסינק לשיר בתוכנית Lip Sync Battle.

השיר הושמע בסצנה בה מרי, מלכת הסקוטים (אדלייד קיין) ופרנסואה השני, מלך צרפת (טובי רגבו) רוקדים יחד בתוכנית הטלוויזיה ממלכה.

בסרט האנימציה "לשיר" 2016, ג'וני (שדובב על ידי טארון אגרטון) ביצע את השיר כאודישן שלו לתחרות הזמר.

השיר משמש גם כמוזיקת רקע לפרסומת Inspiron 17 5000, בהשתתפות לייב שרייבר וכריס פראט .

 רשימת רצועות 

סינגל CD
Stay with Me – 2:52
2:53 – Stay with Me (רדיו מיקס)
הורדה דיגיטלית - הגרסה של Darkchild
2:53 – Stay with Me (בהשתתפות מארי ג. בילג')
2:54 – Stay with Me (הגרסה של Darkchild)

הורדה דיגיטלית - EP
5:02 – Stay with Me (סול קלאפ מיקס
2:54 – Stay with Me (הגרסה של Darkchild)
3:32 – Stay with Me (שאיי FX מיקס)
4:39 – Stay with Me (ווילפרד גיראוקס רמיקס)
ריינר + גרים רמיקס סינגל

2:53 – Stay with Me (ריינר + גרים רמיקס סינגל)

 מיקומי שיא 

 נתוני מכירות 
מקוםתאריםמכירותאוסטרליה (ARIA)פלטינה 13×910,000

 היסטוריית יציאות 
 אזור תאריך פורמט תווית ארצות הברית 14 באפריל 2014 אלבום אלטרנטיבי למבוגרים רדיו קפיטול מוזיקה עכשווית למבוגרים רדיו 13 במאי 2014 להיטי רדיו עכשוויים הממלכה המאוחדת 18 במאי 2014 הורדה דיגיטלית ברחבי העולם 2 ביוני 2014 הורדה דיגיטלית (Darkchild)

 קישורים חיצוניים 

 הערות שוליים 

קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי סם סמית'
קטגוריה:שירים על מין מזדמן
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס גראמי לשיר השנה
קטגוריה:זוכי פרס גראמי להקלטת השנה
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת קפיטול רקורדס